text: Viftede med pistol på Facebook: Politiet mødte talstærkt op
  18 juli 2017 kl. 11.04
  En mand fra Vejle lagde tirsdag et billede op på Facebook, hvor han holdte en pistol i sin hånd. Det fik politiet til at slå alarm, men manden hævder selv, at det er en legetøjspistol. 
  Tirsdag rykkede politiet ud til en adresse på Valdemarsgade i Vejle, hvor en mand havde lagt et billede op på Facebook af hvad der lignede en pistol.
  Lars Bo Hansen, politikommisær, Vejle Politi: "Vi mødte manden ud foran sin lejlighed, hvor vi anholdte ham og ransagede hans lejlighed."
  - I sådan en situation kontakter vi en dommer, for at få en ransagningskendelse. Den fik vi så, og vi kørte ud til manden. Vi mødte manden ud foran sin lejlighed, hvor vi anholdte ham og ransagede hans lejlighed, fortæller Lars Bo Hansen, Patruljecenter Midt, Sydøstjyllands Politi, til TV SYD.
  Sydøstjyllands Politi fandt ikke nogen pistol i lejligheden. Da manden blevet afhørt, fortalte han, at pistolen på Facebook-billedet var et stykke legetøj.
  Manden er nu løsladt.
  